രാജസ്ഥാന് വിടാന് തയാറാകുമോ? ദേശീയ രാഷ്ട്രീയത്തോട് മുഖം തിരിച്ച് സച്ചിന് പൈലറ്റ് ന്യൂഡല്ഹി: അടുത്ത വര്ഷം നടക്കാനിരിക്കുന്ന വിവിധ സംസ്ഥാനങ്ങളിലെ നിയമസഭാ തിരഞ്ഞെടുപ്പുകളും പിന്നാലെ വരുന്ന ലോക്സഭാ തിരഞ്ഞെടുപ്പും മുന്നില്കണ്ട് പാര്ട്ടിക്കുള്ളിലെ ആഭ്യന്തര പ്രശ്നങ്ങള് വളരെ വേഗത്തില് തീര്ക്കാനുള്ള ശ്രമത്തിലാണ് കോണ്ഗ്രസ്. ദേശീയ തലത്തില് ഇനിയൊരു തിരിച്ചുവരവിന് സമയം വൈകികൂടായെന്ന് നേതാക്കളും പ്രവര്ത്തകരും ഒരുപോലെ വിശ്വസിക്കുന്നു. എന്നാല് നേതാക്കള് തമ്മിലുള്ള അധികാര തര്ക്കങ്ങളാണ് കോണ്ഗ്രസിനെ ഏറെ പ്രതിസന്ധിയിലാക്കുന്നത്. പുതിയ ലുക്കില് തിളങ്ങി അലക്സാന്ഡ്ര ജോണ്സണ് വൈറലായി പുതിയ ഫോട്ടോഷൂട്ട് റഷ്യയില് വെക്കേഷന ആഘോഷിച്ച് പ്രിയ മോഹന് വൈറലായി ചിത്രങ്ങള് ആലത്തൂര് എംപിയുടേത് വേട്ടക്കാരന്റെ കുടിലതയോ? 1കേരളത്തിലെ മാതൃകയില് സംഘടനാ തലത്തിലും ശൈലിയിലുമെല്ലാം ഉത്തരേന്ത്യയിലും മാറ്റങ്ങള്ക്ക് തുടക്കം കുറിച്ചിരിക്കുകയാണ് കോണ്ഗ്രസ് ഹൈക്കമാന്ഡ്. പഞ്ചാബിലെ പ്രശ്നത്തിന് പരിഹാരം കാണാന് ദേശീയ നേതൃത്വത്തിന് സാധിച്ചിട്ടുണ്ട്. ക്യാപ്റ്റന് അമരീന്ദര് സിങ്ങും നവ്ജോത് സിങ് സിദ്ധുവും തമ്മിലുള്ള പ്രശ്നങ്ങള് പൂര്ണമായും അവസാനിച്ചിട്ടില്ലായെന്നിരിക്കെ തന്നെ ഹൈക്കമാന്ഡ് ലക്ഷ്യമെന്താണെന്ന് ഇരുവരെയും ബോധ്യപ്പെടുത്താന് രാഹുലിനും പ്രിയങ്കയ്ക്കുമായി. 2രാജസ്ഥാനാണ് കോണ്ഗ്രസിന് മുന്നില് ഇനിയുള്ള പ്രധാന തലവേദന. ഇവിടെയും യുവനേതാവും മുതിര്ന്ന നേതാവും തമ്മിലുള്ള ഭിന്നതയാണ് വിഷയം. മുഖ്യമന്ത്രി അശോക് ഘെഹ്ലോട്ടും ഉപമുഖ്യമന്ത്രി സച്ചിന് പൈലറ്റും കോണ്ഗ്രസിന് ഒരു കാരണത്താലും മാറ്റി നിര്ത്താന് സാധിക്കുന്നവരല്ല. ജനങ്ങള്ക്കിടയിലും ഇവര്ക്കുള്ള സ്വീകര്യത വളരെ വലുതാണ്. അതുകൊണ്ട് തന്നെ പരമാവധി വേഗത്തില് ഇവിടെയും പ്രശ്ന പരിഹാരത്തിനുള്ള ശ്രമങ്ങള് നേതൃത്വം ആരംഭിച്ചു കഴിഞ്ഞു. 3കഴിഞ്ഞ ദിവസം സംസ്ഥാനത്തിന്റെ ചുമതലയുള്ള അജയ് മാഖനും എഐസിസി സംഘടന ചുമതലയുള്ള ജനറല് സെക്രട്ടറി കെ.സി വേണുഗോപാലും ജയ്പൂരിലെത്തി എംഎല്എമാരുമായി സംസാരിച്ചിരുന്നു. ബുധനാഴ്ച പാര്ട്ടി നേതാക്കളെയും കാണുമെന്ന് അജയ് മാഖന് വ്യക്തമാക്കിയിട്ടുണ്ട്. നിലവില് സംസ്ഥാനത്ത് പാര്ട്ടിയില് പ്രശ്നങ്ങളൊന്നുമില്ലെന്നും അന്തിമ തീരുമാനം ഹൈക്കമാന്ഡിന് വിട്ടുകൊണ്ടുള്ള ഒരു നിലപാട് സംസ്ഥാനത്തെ നേതാക്കള് കൈകൊണ്ടിരിക്കുന്നതെന്നും അജയ് മാഖന് പറയുന്നു. 4സംഘടന തലത്തില് അഴിച്ചുപണികള്ക്ക് ഒരുങ്ങുന്നതിന് മുന്പ് മന്ത്രിസഭാ പുനഃസംഘടനയാണ് കോണ്ഗ്രസിന് മുന്നിലുള്ളത്. 30 അംഗ മന്ത്രിസഭയില് ഒന്പത് സ്ഥാനങ്ങള് ഒഴിഞ്ഞു കിടക്കുകയാണ്. ഇതില് നാല് മന്ത്രിമാര് സച്ചിന് പൈലറ്റ് വിഭാഗത്തില് നിന്നാകുമെന്നാണ് റിപ്പോര്ട്ടുകള്. ഇത്തരത്തില് പുനഃസംഘടനയില് വിശ്വസ്തരെ ഉള്പ്പെടുത്തി പൈലറ്റിനെ ദേശീയ രാഷ്ട്രീയത്തിലേക്ക് വലിക്കാനാണ് ഇപ്പോള് നീക്കം. രാഹുലിന്റെ ഏറ്റവും അടുത്ത വിശ്വസ്തനായ സച്ചിന് പൈലറ്റിന് സംഘടന ചുമതലയിലേക്ക് എത്തിച്ചുകൊണ്ടുള്ള പ്രവര്ത്തനങ്ങള് അണിയറയില് ഒരുങ്ങുന്നതായി നേരത്തെ തന്നെ റിപ്പോര്ട്ടുകളുണ്ടായിരുന്നു. 5എന്നാല് ഇത്തരമൊരു നീക്കത്തോട് അനുകൂലമായൊരു പ്രതികരണം സച്ചിന് പൈലറ്റിന്റെ ഭാഗത്ത് നിന്നുണ്ടായിട്ടില്ല. പൈലറ്റിനെ ദേശീയ നേതൃത്വത്തിലേക്ക് എത്തിക്കുന്നതോടെ സംസ്ഥാനത്തെ പ്രശ്നങ്ങള്ക്ക് പരിഹാരമാകുമെന്നാണ് ദേശീയ നേതൃത്വത്തിന്റെ കണ്ക്കുകൂട്ടല്. എഐസിസി ജനറല് സെക്രട്ടറി അല്ലെങ്കില് വര്ക്കിങ് പ്രസിഡന്റ് സ്ഥാനങ്ങളാണ് പൈലറ്റിനെ കാത്തിരിക്കുന്നതും. എന്നാല് രാജസ്ഥാനില് ഏറെ സ്വാധീനമുള്ള നേതാവെന്ന നിലയ്ക്ക് അത്തരമൊരു നീക്കത്തോട് പെട്ടെന്ന് പൊരുത്തപ്പെടാന് അദ്ദേഹത്തിന് സാധിക്കില്ലെന്ന് ചില കോണ്ഗ്രസ് വൃത്തങ്ങള് പറയുന്നു. 62014ല് രാജസ്ഥാന് പ്രദേശ് കോണ്ഗ്രസ് കമ്മിറ്റി അധ്യക്ഷനായതുമുതല് സംസ്ഥാനത്ത് തന്റെ കളം വിപുലപ്പെടുത്താന് സച്ചിന് പൈലറ്റിന് സാധിച്ചിട്ടുണ്ട്. 2018 നിയമസഭാ തിരഞ്ഞെടുപ്പില് കോണ്ഗ്രസിനെ വിജയത്തിലേക്ക് നയിച്ചതില് വലിയൊരു പങ്ക് സച്ചിന് പൈലറ്റിനും അവകാശപ്പെട്ടതാണ്. തിരഞ്ഞെടുപ്പ് കാലത്ത് പൈലറ്റ് മുഖ്യമന്ത്രിയാകുമെന്ന പല റിപ്പോര്ട്ടുകളുമുണ്ടായിരുന്നു. എന്നാല് ഫലം വന്നതിന് പിന്നാലെ അദ്ദേഹത്തിന് ഉപമുഖ്യമന്ത്രി സ്ഥാനംകൊണ്ട് തൃപ്തിപ്പെടേണ്ടി വന്നു. പിന്നാലെയാണ് പാര്ട്ടിയില് പ്രശ്നങ്ങള് ഉടലെടുക്കുന്നതും ഒരു ഘട്ടത്തില് പൈലറ്റ് പാര്ട്ടി തന്നെ വിടുമെന്ന സ്ഥിതി വരുന്നതും. 7കഴിഞ്ഞ കുറച്ച് നാളുകളായി വിവാദങ്ങളില് നിന്നെല്ലാം മാറി നിന്ന സച്ചിന് പൈലറ്റ് വീണ്ടുമൊരു ചലനമുണ്ടാക്കിയിരിക്കുകയാണ്. ഇത്തവണ എഐസിസി ചുമതലയാണ് കോണ്ഗ്രസ് ദേശീയ നേതൃത്വം പൈലറ്റിന് മുന്നില് വെച്ചിരിക്കുന്നത്. എന്നാല് ഇതുവരെ അതില് സച്ചിന് പൈലറ്റ് തന്റെ നിലപാട് വ്യക്തമാക്കിയിട്ടില്ല. കെ.സി വേണുഗോപാലും അജയ് മാഖനുമാണ് ഇപ്പോള് പ്രശ്ന പരിഹാരത്തിന് ചുക്കാന് പിടിച്ചിരിക്കുന്നത്. സച്ചിനെ ഡല്ഹിയിലെത്തിക്കാനാണ് രാഹുലിനും താല്പര്യം. 8സച്ചിനെ 2022 നിയമസഭാ തിരഞ്ഞെടുപ്പിന് മുമ്ബ് കോണ്ഗ്രസിന്റെ വര്ക്കിംഗ് പ്രസിഡന്റായി കൊണ്ടുവരാനുള്ള പ്ലാന് കോണ്ഗ്രസിലുണ്ട്. നാല് വൈസ് പ്രസിഡന്റുമാര് എന്ന രീതിയായിരിക്കും ഇത്. സോണിയയാണ് ഈ ഫോര്മുല രാഹുലിനെ അറിയിച്ചിരിക്കുന്നത്. അനാരോഗ്യം കാരണം വേഗത്തില് നടപടിയെടുക്കാന് ബുദ്ധിമുട്ടുന്നുവെന്ന് സോണിയ അറിയിച്ചിട്ടുണ്ട്. പല നിയമനങ്ങളും കെസി വേണുഗോപാലിന് ഒറ്റയ്ക്ക് നടത്തുന്നതിന് ബുദ്ധിമുട്ടുമുണ്ട്. അതുകൊണ്ടാണ് പരമാവധി നേതാക്കളെ വെച്ച് വേഗത്തില് തന്നെ മാറ്റം പൂര്ത്തിയാക്കുന്നത് source: oneindia.com